b'\n_START_ARTICLE_\nKongregacija za orientalske Cerkve\n_START_PARAGRAPH_\nKongregacija za orientalske cerkve (latinsko Congregatio pro Ecclesiis Orientalibus) je kongregacija Rimske kurije, ki je odgovorna za odnose z orientalskimi katoli\xc5\xa1kimi Cerkvami. Pomaga jim z razvojem, za\xc5\xa1\xc4\x8diti njihovih pravic in jih povezuje v celotno organizacijo Rimskokatoli\xc5\xa1ke cerkve. _NEWLINE_Tako deluje na podro\xc4\x8dju Egipta, Sinajskega polotoka, Eritreje, Etiopije, Albanije, Bolgarije, Cipra, Gr\xc4\x8dije, Irana, Iraka, Libanona, Palestine, Sirije, Jordanije in Tur\xc4\x8dije. Sama kongregacija izvira iz Congregatio de Propaganda Fide pro negotiis ritus orientalis, ki jo je ustanovil pape\xc5\xbe Pij IX. 6. januarja 1862.'